Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17043

2. Megjegyzés: A légijármű akkor tekintendő elveszettnek, amikor a kutatást hivatalosan befejezik és a roncsot nem találták meg. Bevezető irányító egység — Approach control unit Egy vagy több repülőtér érkező vagy induló ellenőrzött forgalma számára történő légiforgalmi irányító szolgálat biztosítása céljából létesített egység. Bevezető irányító szolgálat — Approach control service Az érkező vagy induló ellenőrzött repülések irányítására létesített légiforgalmi irányító szolgálat. Bizonytalanság állapota — Uncertainty phase Olyan helyzet, amelyben egy légijármű és annak fedélzetén tartózkodó személyek biztonságával kapcsolatosan bizonytalanság áll fenn. CRC matematikai képlet ellenőrzés Szerk. Megjegyzés: A teljes adatblokkra kiterjedő rendszeres időszaki paritás ellenőrzés a rendszerben a küldő és fogadó állomáson — ellenőrző adat összevetése és paritásos felülvizsgálata (adatvesztéssel és adatváltozással szemben) illetve az eredetileg meghatározott adat és a felhasznált adat azonosságának biztosítása. Ciklikus Redundancia Ellenőrzés — Cyclic Redundancy check (CRC) Az adatok digitális kifejezéséhez használt matematikai algoritmus, amely megfelelő biztonsági szintet nyújt az adat vesztéssel vagy változással szemben. DETRESFA A "veszély állapot" megjelölésére használt kód-név. Ellenőrzött légtér — Controlled airspace Meghatározott kiterjedésű légtér, amelyen belül a légtér osztályozásnak megfelelő légiforgalmi irányító szolgálatot biztosítanak. 2007/70/II. szám Megjegyzés: Az ellenőrzött légtér olyan gyűjtőfogalom, amelybe beletartoznak a 2.6 pontban ismertetett A, B, C, D valamint E osztályú légiforgalmi szolgálati légterek. Ellenőrzött repülés — Controlled flight Bármely repülés, amely légiforgalmi irányítói engedély függvénye. Ellenőrzött repülőtér — Controlled aerodrome Olyan repülőtér, amelyen a repülőtéri forgalom számára légiforgalmi irányító szolgálatot biztosítanak. Megjegyzés: Az "ellenőrzött repülőtér" kifejezés azt jelzi, hogy a repülőtéri forgalom számára légiforgalmi irányító szolgálatot biztosítanak, azonban ez nem jelenti szükségszerűen azt, hogy ott repülőtéri irányítói körzet is van. Előírt navigációs pontosság — Required navigation performance (RNP) Egy meghatározott légtérben történő repülés-végrehajtáshoz szükséges navigációs teljesítmény pontossági szintje. Megjegyzés: A navigációs pontosság és teljesítmény előírásokat egy adott RNP típus és/vagy feladatvégrehajtás vonatkozásában határozzák meg. Előírt navigációs pontosság / teljesítmény szint típus — Required navigation performance type (RNP type) Tengeri mérföldben kifejezett távolság érték, azaz pontossági határérték. A repülés-végrehajtás során a repülőgép tervezett repülési helyzetéhez viszonyítva a repülési idő legalább 95 %-ában ezen határértéken belül repüljön. Például: RNP 4 olyan navigációs pontosság határértéket jelent, amelynek alapján az adott repülőgép repülési idejének legalább 95 %-ában mindenkori tervezett repülési helyzetéhez viszonyítva plusz/minusz 4 tengeri mérföld (7.4 km) távolságon belül repül. Előrejelzés — Forecast Várható időjárási körülmények megállapítása meghatározott időpontra vagy időtartamra valamint meghatározott területre vagy légtér szakaszra. Előzetes engedély — Downstream clearance A légijármű részére olyan légiforgalmi irányító szolgálati egység részéről kiadott engedély, amely nem azonos a légijárművet jelenleg irányító egységgel. Emberi teljesítmény és teljesítőképesség — Human performance Az emberi egyéni képességek és korlátozó tényezők, amelyek hatással vannak a légiközlekedés üzemeltetésének biztonságára és hatékonyságára. Emberi tényezők alapelvei — Human Factors principles A légiközlekedési tervezés, jogosítás, kiképzés, üzemeltetés és karbantartás vonatkozó alapelvei, amelyek célja az emberi teljesítmény és teljesítőképesség tényezőinek teljes mértékű figyelembevételével biztonságos kapcsolat kialakítása a személyek és a rendszer egyes (műszaki) egységei között. Engedélyhatár — Clearance limit Az a pont, ameddig a légijármű részére légiforgalmi irányítói engedélyt adtak ki. Esemény — Incident A légijármű üzemeltetésével összefüggő, nem baleset kategóriába tartozó esemény, amely hatással van vagy lehet az üzemeltetés biztonságára. 2007/70/II. szám Megjegyzés: Az ICAO baleset megelőzési tanulmányai szempontjából legfontosabb esemény típusok felsorolása a Baleset és Esemény Jelentési Kézikönyvben (Doc 9156) található. Fontos pont — Significant point Meghatározott földrajzi hely, amelyet valamely légiforgalmi szolgálati útvonal vagy egy légijármű repülési útvonalának meghatározására, valamint egyéb navigációs és légiforgalmi szolgálati célokra használnak. Forgalmi előtér — Apron A szárazföldi repülőtéren kijelölt terület, amely az utasok, posta vagy teherárú küldemények be- és kirakodására, valamint a légijármű üzemanyaggal történő feltöltésére, parkírozására vagy karbantartására szolgál. Forgalmi előtér ügyeleti szolgálat — Apron management service A forgalmi előtér légijármű és gépjármű forgalmának szabályzására és ellenőrzésére biztosított szolgálat. Forgalmi tájékoztatás — Traffic information A légiforgalmi szolgálati egységtől származó, az adott légijármű közelében vagy annak tervezett útvonalán előforduló ismert vagy észlelt légi forgalomról szóló tájékoztatás, annak érdekében, hogy a repülőgépvezető figyelmének felkeltésével segítséget nyújtson számára az összeütközés elkerüléséhez. Forgalom elkerülésére adott tanács — Traffic avoidance advice Repülési műveletek végrehajtására vonatkozó tanács a légiforgalmi szolgálati egységtől annak érdekében, hogy segítséget nyújtson a repülőgépvezető számára az összeütközés elkerülésére. Földmérési alapadat — Geodetic datum A területi vonatkozási rendszer helyének és irányának meghatározásához szükséges jellemző adatok legkisebb mennyisége a földi vonatkozási rendszer (hálózat) alapján. Futópálya — Runway Egy szárazföldi repülőtéren meghatározott négyszögletű terület, amelyet a légijármű le és felszállására alakítottak ki. Futópályamenti látástávolság — Runway visual range (RVR) Az a távolság, ameddig a futópálya középvonalán álló légijármű vezetője látja a futópálya felületi jelöléseket vagy a futópálya szélét kijelölő illetve középvonalát azonosító fényeket. Gergely-naptár — Gregorian calendar Az általánosan használt naptár, melyet először 1582-ben vezettek be annak érdekében, hogy meghatározzanak egy olyan évet, amely a Juliánus-naptárnál jobban megközelíti a tropikus évet (ISO 19108*). Megjegyzés – A Gergely-naptárban egy általános évben 365 nap található, míg egy szökőév 366 napot tartalmaz, az év pedig tizenkettő egymást követő hónapra oszlik. Gurulás — Taxiing A légijármű mozgása a repülőtér területén saját hajtóművei segítségével, a fel és leszállás eseteit kivéve. Hajózószemélyzeti tag — Flight crew member Szakszolgálati engedéllyel rendelkező személyzeti tag, akinek munkája a repülési szolgálati időtartam alatt nélkülözhetetlen a légijármű üzemeltetéséhez. * Valamennyi ISO szabvány a fejezet végén kerül felsorolásra. 2007/70/II. szám IFR — Instrument Flight Rules A műszerrepülési szabályok jelzésére alkalmazott rövidítés. IFR repülés — IFR flight A műszerrepülési szabályok szerint végrehajtott repülés. Illetékes légiforgalmi szolgálati hatóság — Appropriate ATS authority Az adott légtérben a légiforgalmi szolgálatok biztosításáért felelős, az állam által kijelölt megfelelő hatóság. IMC — Instrument Meteorological Conditions A műszeres időjárási körülmények jelzésére alkalmazott rövidítés. INCERFA A "bizonytalanság állapota" megjelölésére használt kód-név. Irányítás átadási pont — Transfer of control point A légijármű repülési útvonalán levő azon meghatározott pont, amelynél a légijármű részére biztosított légiforgalmi irányító szolgálat ellátásának felelősségét az egyik irányítói egységtől vagy irányítói munkahelytől átadják a következőnek. Irányítói terület — Control area A földfelszín felett meghatározott határtól felfelé terjedő ellenőrzött légtér. Irányítói körzet — Control zone A földfelszíntől egy meghatározott felső magasság határig terjedő ellenőrzött légtér. Járató — Operator Valamely személy, szervezet vagy vállalat, amely légijárműveket üzemeltet vagy ilyen tevékenység végzésére jelentkezik. Jelentőpont — Reporting point Meghatározott földrajzi hely, amelyhez viszonyítva egy légijármű helyzete jelenthető. Kényszerhelyzet (állapot) — Emergency phase Általános kifejezés, amely bizonytalanság, riasztás vagy veszély állapotokat jelenthet. Kitérő repülőtér — Alternate aerodrome Olyan repülőtér, amelyre a légijármű abban az esetben folytathatja az útját, ha a tervezett célállomás repülőtere felé történő repülés folytatása vagy az oda történő leszállás végrehajtása lehetetlenné válik vagy nem tanácsos. A kitérő repülőterek köze tartoznak az alábbiak: Felszálló kitérő — Take-off alternate Olyan kitérő repülőtér, amelyen a légijármű leszállhat, ha ez röviddel a felszállás után szükségessé válik és erre az indulási repülőtér nem használható. Útvonal kitérő — En-route alternate Olyan kitérő repülőtér, amelyen egy légijármű leszállhat, ha az útvonal-repülés közben a hajózószemélyzet rendkívüli vagy kényszerhelyzetet tapasztal. Megnövelt hatótávolságú üzemeltetés útvonal kitérő — ETOPS en-route alternate Olyan alkalmas és megfelelő kitérő repülőtér, amelyen egy légijármű leszállhat, ha a megnövelt hatótávolságú üzemeltetés közben egy hajtómű leáll vagy a hajózószemélyzet egyéb rendkívüli vagy kényszerhelyzetet tapasztal. 2007/70/II. szám Célállomás kitérő — Destination alternate Olyan kitérő repülőtér, amely felé a légijármű folytathatja az útját, ha a tervezett célállomás repülőterén történő leszállás végrehajtása lehetetlenné válik vagy nem tanácsos. Megjegyzés: Az a repülőtér, amelyről a járat elindult, az adott járat számára útvonal vagy célállomás kitérőként is megjelölhető. Konferencia összeköttetés — Conference communications Olyan távközlési létesítmények, amelyek segítségével közvetlen szóbeli közleményváltás folytatható egyidejűleg három vagy több hely között. Körzeti irányító központ — Area control centre Az illetékessége alá tartozó irányítói területeken üzemelő ellenőrzött forgalom számára légiforgalmi irányító szolgálat biztosítása céljából létesített egység. Körzeti irányító szolgálat — Area control service Az irányítói körzetekben üzemelő ellenőrzött repülések számára létesített légiforgalmi irányító szolgálat. Közelkörzet — Terminal control area Egy vagy több nagyobb repülőtér közelében, rendszerint a légiforgalmi szolgálati útvonalak találkozási pontjánál létesített irányítói terület. Közzétett kapacitás — Declared capacity Légiforgalmi irányító rendszer, annak bármely alrendszere vagy munkahelye által légijárművek részére nyújtott szolgáltatás képességének mértéke általános üzemeltetési körülmények között. Ezt a mértéket egy adott légtérbe egy meghatározott időszakon belül belépő légijárművek számával fejezik ki, figyelembe véve az időjárási körülményeket, a légiforgalmi irányító szolgálati egység aktuális elrendezését, a rendelkezésre álló személyzetet és berendezéseket, valamint bármely olyan tényezőt, amely befolyásolhatja a légtérért felelős légiforgalmi irányító munkaterhelését. Különleges VFR repülés — Special VFR flight A repülőtéri irányítói körzeten belül, a látási meteorológiai körülményeknél rosszabb időjárási helyzetben a légiforgalmi irányító szolgálat által engedélyezett VFR repülés. Látás utáni időjárási körülmények — Visual meteorological conditions (VMC) Látástávolsággal, felhőzettől mért távolsággal és felhőalappal kifejezett időjárási körülmények, ha azok a látás utáni időjárási körülményekre meghatározott minimum értékeknél jobbak. Megjegyzés: A látás utáni időjárási körülményekre meghatározott minimum értékeket a 2. Annex tartalmazza. Levegő-föld összeköttetés — Air-ground communication A légijárművek valamint a földi állomások vagy létesítmények közötti kétirányú összeköttetés. Légi gurulás — Air-taxiing A forgószárnyas vagy VTOL légijármű mozgása a repülőtér felszíne felett, rendszerint földpárna-hatás mellett és 37 km/h (20 csomó) értéknél kisebb földfelszín feletti sebességgel. Megjegyzés: A tényleges magasság változhat, valamint bizonyos forgószárnyas légijárművek a földpárnahatás turbulencia csökkentése vagy felfüggesztett teherárú rakományok védelme érdekében 25 lábnál (8 méter) AGL nagyobb magasságot igényelhetnek. 2007/70/II. szám Légi útvonal — Airway Folyosó formájában kijelölt irányítói terület vagy ennek egy része. Légiforgalmi állandó helyű szolgálat — Aeronautical fixed service (AFS) Meghatározott állandó helyek között létesített távközlési szolgálat, amelyet elsősorban a léginavigáció biztonsága illetve a légiforgalom rendezett, hatékony és gazdaságos működésének elősegítése érdekében létesítettek. Légiforgalmi állomás — Aeronautical station (RR S1.81) A légiforgalmi mozgó szolgálat földi állomása. Bizonyos esetekben a légiforgalmi állomás például hajó fedélzetén vagy vízfelszínen létesített építményen is elhelyezhető. Légiforgalmi áramlásszervezés — Air traffic flow management (ATFM) A légiforgalom biztonságos, rendezett és folyamatos áramlásának elősegítésére létrehozott szolgálat, amely biztosítja a rendelkezésre álló légiforgalmi irányítói kapacitás lehető legnagyobb mértékű kihasználását valamint azt, hogy a forgalom nagysága megfeleljen az illetékes ATS hatóság részéről közzétett kapacitás értékeknek. Légiforgalmi irányító és légijármű-vezető közötti adatcsere — Controller - pilot data link communications (CPDLC) A légiforgalmi irányító és a légijármű-vezető közötti távközlési módszer, amely az légiforgalmi irányítói szolgálati közleményeket adatátviteli összeköttetéssel továbbítja. Légiforgalmi irányító szolgálat — Air traffic control service A következő célokra létesített szolgálat:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes